Document ID: 32007R0321

KOMISSION ASETUS (EY) N:o 321/2007,
annettu 23 päivänä maaliskuuta 2007,
tiettyjen tavaroiden luokittelusta yhdistettyyn nimikkeistöön annetun asetuksen (ETY) N:o 396/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
sekä katsoo seuraavaa:
(1)
Komission asetuksen (ETY) N:o 396/92 (2) liitteessä olevassa 4 kohdassa luokitellaan tietynlaiset ajoneuvot, joissa on hydraulisesti kipattava kuormalava, yhdistetyssä nimikkeistössä CN-koodiin 8704 31 91. Saman kohdan mukaan tavaraa ei voida pitää CN-koodiin 8704 10 kuuluvana dumpperina kipattavan kuormalavan monikäyttöisen ja monimutkaisen rakenteen vuoksi.
(2)
Euroopan yhteisöjen tuomioistuimen asiassa C-396/02 (3) antaman tuomion mukaan se, että kipillä varustetussa ajoneuvossa on monimutkainen, monipuolinen ja tarkka kippitoiminto, ei estä sen luokittelemista dumpperina yhdistetyn nimikkeistön alanimikkeeseen 8704 10.
(3)
Koska asetuksessa (ETY) N:o 396/92 säädetty luokittelu ei ole tuomioistuimen edellä mainitun tuomion mukainen, jossa 4 kohta todettiin virheelliseksi, asetusta olisi muutettava siltä osin kuin se koskee hydraulisella kipillä varustettujen ajoneuvojen luokittelua CN-koodiin 8704 31. Sen vuoksi on asianmukaista poistaa 4 kohta ja kumota se 10 päivästä maaliskuuta 1992 alkaen.
(4)
Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Poistetaan komission asetuksen (ETY) N:o 396/92 liitteessä oleva 4 kohta.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 10 päivästä maaliskuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä maaliskuuta 2007.

Labels: 7
3
8